El Salvador Republica del Salvador República de El Salvador El Salvador el ze un stato de ła Amèrica sentral. El confina a nordovest co el Guatemała, a nordest co el Ònduras, a sud co el Osèano Pasìfego. El ze el stato pì pìcoło e pì densamente popołà de ła Amèrica Sentral. El ze un paeze montagnozo e vulcanego. El ga clima caldo e ùmedo, co na stajon seca łonga da cuatro a sincue mezi, corispondente a el inverno inte el emisfero setentional. El teritorio el ze sta conquistà da ła Spagna inte el XVI sècoło e aneso a ła . Inte el zVIII sècoło el ga cognosesto un periodo de fioritura. El ga otegnuo ła indipendensa da ła Spagna inte el 1821, ma dal 1822 al 1841 el ga fato parte de ła federasion de łe Provincie Unìe de ła Amèrica Sentral. El Salvador el se divide in 14 departementi. Zeografegamente i ze ingrupai in trè zone, o sia Osidentałe, Sentrałe e Orientałe. Ogni departemento el ze frasionà in munisipi, in totałe 262, i cuałi i ga na autonomia inte el canpo econòmego, tècnego e aministrativo I ze derizesti da un consejo munisipałe ełezesto ogni trè ani par pùblega votasion.